Michel-Gaspard Coppenrath

**Michel-Gaspard Coppenrath** (født 4. juni 1924 i Papeete i Tahiti i Fransk Polynesia; død 16. august 2008 samme sted) var katolsk erkebiskop av Papeete i  Fransk Polynesia.
## Liv og virke
### Bakgrunn
Michel Coppenraths forfedre kom fra en familie fra den tyske byen Münster. Han var i familie med Joseph Heinrich Coppenrath, grunnlegger av *Coppenrath Verlag*. Hans bestefar Caspar Coppenrath (født 10. mai 1849 i Münster; død 1906 der under et hjembesøk) hadde slått seg ned som kjøpmann på Tahiti og ble der gift med engelske Esther Bambridge. Dette ekteskapet hadde tolv barn, som etterlot seg et bredt spekter av etterkommere på Tahiti. Faren hans var Clement Coppenrath (1888–1957) og var gift med Martha Servant.

Michel Coppenrath er eldre bror til hans umiddelbare etterfølger, erkebiskop Hubert Coppenrath. Hans eldre bror Gérald Coppenrath (1922–2008) var fransk senator for Tahiti fra 1958 til 1962.

Michel Coppenrath vokste opp på Tahiti og dro senere til Frankrike. 
### Prest
Han ble ordinert til prest den 29. juni 1954 i Poitiers. I tillegg til teologi og filosofi studerte han sivilrett og tok doktorgraden i kanonisk rett.
### Koadjutor-erkebiskop av Papeete
I 1968 ble han utnevnt av pave Paul VI til titulærerkebiskop av *Tigisi in Numidia* og ble koadjutor til den sittende erkebiskopen av Papeete, Paul-Laurent-Jean-Louis Mazé SS.CC. Han ble ordinert til biskop den 3. juni 1968 av erkebiskop Paul-Laurent-Jean-Louis Mazé SS.CC. selv; medkonsekratorer var Pierre-Paul-Émile Martin S.M., erkebiskop av Nouméa, og Louis-Bertrand Tirilly SS.CC., biskop av Taiohae, Nuku Hiva. 
### Erkebiskop av Papeete
Etter erkebiskop Mazés død ble han erkebiskop av erkebispedømmet Papeete i 1973.

Hans anmodning om å få trekke seg på grunn av sin høye alder ble innvilget av pave Johannes Paul II i 1999. Hans bror Hubert Coppenrath var hans etterfølger.

Coppenrath var involvert på en rekke måter i hjemlandet og var en verdsatt samtalepartner for alle politikere og befolkningsgrupper.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Biskop Alcime-Armand-Pierre-Marie Gouraud (1856-1928)  *1906
* Biskop Pierre-Marie-David Le Cadre, SS.CC. (1875-1952) *1921
* Erkebiskop Paul-Laurent-Jean-Louis Mazé SS.CC. (1885-1976) *1939
* Erkebiskop *Michel-Gaspard Coppenrath* (1924-2008) *1968
## Litteratur
* Yannick Essertel: *Coppenrath (Michel)* i Dominique-Marie Dauzet, Frédéric Le Moigne: Dictionnaire des évêques de France au XXe siècle, Éditions du Cerf, Paris, 2010 ISBN 978-2-204-09041-4

## Referanser